****

**TAURAGĖS FUTBOLO AKADEMIJOS „TAURAS“ VAIKŲ SPORTINIO UGDYMO SUTARTIS**

202 m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d.

Tauragė

Ši Tauragės vaikų ir jaunių futbolo akademijos sportinio ugdymo sutartis (toliau – **Sutartis**) sudaryta tarp:

1. **Tauragės vaikų ir jaunių futbolo akademijos "Tauras"**, įmonės kodas: 305102827, Verslininkų g. 47, Taurai, Tauragės sav., LT-72116, tel. +370 65510311 el.p. [info@fktauras.lt](mailto:info@fktauras.lt) (toliau – **Akademija**), tinkamai atstovaujamos direktoriaus Roberto Jurkšaičio, ir
2. **Tėvo/globėjo** (reikalingą žodį pabraukti) ..............................................................................................................................................................................................

[tėvo/globėjo vardas; pavardė]

(toliau – **Atstovas)** atstovaujančio .....................................................................................................................................................................................................

[**VAIKO** vardas; pavardė - rašyti spausdintinėmis didžiosiomis raidėmis; vaiko asmens kodas]

......................................................................................................................................................................................

[adresas; tėvo/globėjo telefonas]

.....................................................................................................................................................................................

[tėvo/globėjo el. paštas]

(toliau – **Vaiko/Auklėtinio**) interesams.

**Akademija** ir **Atstovas** toliau kartu vadinami „Šalimis“, o kiekvienas atskirai – „Šalimi“, kurios gera valia sudarė šią Sutartį ir susitarė, dėl Sutarties įgyvendinimo sąlygų.

**BENDROJI DALIS**

1. **Saugi fizinio ir emocinio ugdymo aplinka**
   1. Svarbiausias Akademijos tikslas – užtikrinti vaikų gerą fizinį ir emocinį ugdymą visapusiškai saugioje aplinkoje. Saugi aplinka – tai aplinka, kurioje vaikas saugomas nuo galimų emocinių ir fizinių pažeidimų (tarp vaikų ar suaugusių), užgauliojimų ar fizinių priekabiavimų. Saugi aplinka – tai taip pat aukščiausius reikalavimus atitinkanti sporto įranga, treniruočių aikštės ar kitos su sporto veikla susijusios patalpos ir priemonės. Galų gale – tai ypatingas dėmesys personalo atrankai: individuali personalo atranka ir pastovūs mokymai, kvalifikacijos kėlimas tiek profesinėje, tiek darbo su vaikais srityse, siekiant, kad vaikas būtų patikimose, aukštą kvalifikaciją turinčio ugdymo specialisto rankose.
2. **Individuali fizinio ir emocinio ugdymo programa**
   1. Norėdami išvengti anksčiau minėtų galimų problemų, susijusių su vaiko saugumu, ir siekdami suteikti geriausią įmanomą treniruočių aplinką, vaiką (atsižvelgiant į jo amžių, fizinę būklę ir kitus kriterijus) priskiriame grupei, kurioje jis gali treniruotis su bendraamžiais ir panašaus pajėgumo vaikais. Pagal poreikį, su kiekvienu vaiku dirbama individualiai, siekiant lavinti jo judėjimo įgūdžius, stiprinti valią, ryžtą, savisaugą ir savikontrolę. Treniruočių metu įdėmiai sekama, ar vaikas vystosi tolygiai, atsižvelgiant į vaiko brendimo procesą ir siekiant išvengti per didelio krūvio. Siekiant suteikti optimalią vystymosi aplinką, vaikui tobulėjant, jis priskiriamas fizinius gabumus atitinkančiai grupei.

**AKADEMIJOS VEIKLOS SĄLYGOS**

1. **Sutarties objektas**
   1. Atstovas raštiškai išreiškia gerą valią, norą ir sutikimą leisti mokytis žaisti futbolą ir dalyvauti Akademijos veikloje savo Vaiką, o Akademija įsipareigoja Vaikui teikti bendrą fizinį, pradinį meistriškumo ugdymo ir tobulinimo sportinį paruošimą, rūpintis popamokiniu ugdymu pagal Kūno kultūros ir sporto departamento prie LR Vyriausybės, Lietuvos futbolo federacijos bei Akademijos patvirtintas bendrąsias programas, ir pagal galimybes sudaryti sąlygas tenkinti Vaiko saviraiškos poreikius žaisti futbolą.
   2. Veiklos sąlygos nustato Akademijos įsipareigojimus ir atsakomybę teikiant futbolininkų rengimo ir ugdymo paslaugas ir yra privalomos visiems Akademijoje užsiregistravusiems vaikams ir jaunuoliams.
2. **Vaikų registracijos Akademijoje tvarka**
   1. Į Akademijoje formuojamas grupes priimami 6–19 metų vaikai.
   2. Už nepilnamečius iki 14 metų Sutartį pasirašo vienas iš tėvų/globėjų t. y. Atstovas. Auklėtinis nuo 14 iki 18 metų gali pasirašyti Sutartį pats, tačiau šią Sutartį turi pasirašyti kartu ir Atstovas. O Auklėtinis nuo 18 metų gali Sutartį pasirašyti savarankiškai be Atstovo sutikimo.
   3. Prieš pasirašydamas Sutartį Atstovas/Auklėtinis susipažįsta su šios sutarties sąlygomis ir savo parašu patvirtina, kad sutinka laikytis sutartyje nustatytų sąlygų.
   4. Prie Sutarties pridedama Vaiko gimimo liudijimo kopija ir (ar) paso kopija bei sveikatos priežiūros įstaigos išduota Vaiko sveikatos pažyma.
   5. Atitinkamo amžiaus Auklėtinių grupės formuojamos Akademijos nustatytu laiku ir vietoje.
   6. Akademija, pasirašius Sutartį, svarsto Vaiko kandidatūrą savo nuožiūra ir informuoja Atstovą arba Auklėtinį apie sprendimą jį tenkinti arba atmesti ne vėliau kaip per 30 dienų nuo šios sutarties pasirašymo dienos.
   7. Akademija gali atsisakyti tenkinti kandidatūrą, jei nustatoma bent viena iš toliau išvardintų aplinkybių:
3. Vaikas turi sveikatos sutrikimų arba yra netinkamos fizinės formos;
4. Grupėse nėra laisvų vietų, į kurias gali būti priimami nauji auklėtiniai;
5. Pasibaigęs Akademijoje nustatytas grupių formavimo laikotarpis;
6. Vaikas nepraėjo Akademijos vykdytos auklėtinių atrankos;
7. Vaikas buvo pašalintas iš Akademijos dėl drausminių pažeidimų.
8. **Auklėtinio sveikata ir medicininė pagalba**
   1. Akademija įsipareigoja Vaikui suteikti pirmąją skubią pagalbą šiam susižeidus treniruočių ar varžybų metu. Rimtesnio susižeidimo atveju Akademija įsipareigoja iškviesti greitąją medicinos pagalbą ir nedelsiant apie įvykį informuoti Vaiko Atstovą šioje Sutartyje nurodytais kontaktais.
   2. Akademija gali remiantis programa vesti auklėtinių, vyresnių nei 10 m. fizinės būklės informacinę kortelę, joje registruoti sužeidimus ir svarbesnius fiziologinius pokyčius. Šios informacijos tikslas – užtikrinti gerą auklėtinių sveikatą ir vystymąsi. Pageidaujant Vaiko Atstovui, Akademija įsipareigoja pateikti šią informaciją.
9. **Akademijos teisės ir įsipareigojimai**
   1. Akademija pasilieka teisę priimti sprendimą dėl Auklėtiniui taikytinų drausminių priemonių, susijusių su Auklėtinio padarytais drausminiais ar disciplinos pažeidimais, t. y. priimti sprendimą laikinai uždrausti lankyti Akademijos užsiėmimus arba pašalinti Auklėtinį iš Akademijos. Šios drausminės priemonės gali būti taikomos, jei Auklėtinis pakartotinai grubiai elgiasi su kitais auklėtiniais, nustatoma, jog Auklėtinio elgesys daro neigiamą įtaką kitiems Auklėtiniams (pavyzdžiui, necenzūrinių žodžių vartojimas, žalingi įpročiai ir pan.) Akademija pasilieka teisę, atsižvelgiant į įvykio ar situacijos aplinkybes nustatyti Auklėtinio grubaus elgesio arba blogos įtakos kitiems Akademijos auklėtiniams gaires ir imtis drausminių priemonių / nuobaudų nustatytų šios sutarties 6 skyriaus 20 punkte, jeigu Auklėtinis akivaizdžiai nepaklūsta trenerių ir kitų Akademijos darbuotojų nurodymams, nereaguoja į jam pareikštas pastabas.
   2. Akademija pasilieka teisę priimti sprendimą dėl Auklėtiniui taikytinų drausminių priemonių ir tuo atveju, jei Auklėtinio tėvai netinkamai elgiasi kitų Akademijos auklėtinių atžvilgiu.
   3. Atstovas, pasirašydamas šią Sutartį, duoda sutikimą Akademijai naudoti Auklėtinio vardą, pavardę, atvaizdą ir kt. prekių, gaminių ar paslaugų reklamai. Taip pat leidžia Akademijai ar Akademijos nurodytiems asmenims fotografuoti, daryti Auklėtinio kaip asmens ar kaip Akademijos Auklėtinio vaizdo įrašus ir kitas Akademijos oficialias nuotraukas bei įrašus ir perleidžia Akademijai aukščiau minėtas teises Auklėtinio registracijos Akademijoje galiojimo laikotarpiui ir dar 1 (vienerius) metus po sutarties su Akademija nutraukimo.
   4. Atstovas, pasirašydamas šią Sutartį, patvirtina jog Auklėtiniui žinoma apie jo atvaizdo naudojimą 6.3. punkte nurodytomis sąlygomis ir patvirtina jog Auklėtis savo noru ir neverčiamas išreiškė sutikimą leisti Akademijai naudoti jo atvaizdą.
   5. Akademija pagal šią Sutartį gali pasitelkti trečiuosius asmenis.
   6. Akademija pasilieką teisę per protingą terminą pranešti apie neįvyksiančią treniruotę.
   7. Teikti nemokamą informaciją apie Akademijos veiklą, švietimo programas, mokymosi normas.
   8. Treniruoti Vaiką pagal jo sugebėjimus ir poreikius.
   9. Sudaryti sąlygas tenkinti saviraiškos poreikius žaisti futbolą.
   10. Užtikrinti nešališką treniravimosi pasiekimų vertinimą.
   11. Teikti visą informaciją Atstovui apie Vaiko pasiekimų vertinimą ir kitą su Vaiko treniravimusi bei treniruotėmis susijusią informaciją.
   12. Teikti Vaikui psichologinę, socialinę, ugdymosi ir treniravimosi sunkumų įveikimo pagalbą ir, esant reikalui, iškviesti pirmąją medicinos pagalbą.
   13. Užtikrinti, kad treneriai turėtų aukštąjį pedagoginį išsilavinimą, patvirtintą kūno kultūros mokytojo ar trenerio kvalifikaciją arba Lietuvos futbolo federacijos suteiktą A arba B lygio trenerio licenciją. Išimties tvarka Akademijos Direktoriaus sprendimu treniruoti vaikus gali būti leista kitam futbolo specialistui – profesionaliam futbolininkui, studentui praktikantui gali būti leista dalyvauti treniruotės procese kaip trenerio asistentui.
   14. Esant poreikiui, sudaryti sąlygas treniruotis savarankiškai.
   15. Ugdyti treniravimosi motyvaciją, skatinti poreikį sportuoti ir siekti aukštų sportinių rezultatų.
   16. Turtinti asmeninę patirtį įvairia praktine, teorine veikla, atitinkančią pozityvius poreikius ir gebėjimus, padėti pasirengti tolesniam sportiniam, kultūriniam bei socialiniam gyvenimui.
   17. Treniruočių grafikus derinti su Vaiko poilsiu ir laisvalaikiu.
   18. Organizuoti sporto varžybas bei užtikrinti vaiko dalyvavimą turnyruose, čempionatuose bei pirmenybėse.
   19. Reikalauti iš Atstovo atlyginti Akademijai Vaiko padarytą žalą ir nuostolius.
   20. Informuoti Atstovą apie jo vaiko padarytus sutarties sąlygų pažeidimus bei Akademijos ketinimus skirti jam nuobaudas. Už sutarties sąlygų pažeidimus Akademijos Direktoriaus sprendimu, atsižvelgiant į trenerio pareiškimą, gali būti skiriamos drausminės nuobaudos: įspėjimas, papeikimas, laikinas narystės sustabdymas arba pašalinimas iš Akademijos.
10. **Vaiko/Auklėtinio ir jų Atstovų teisės ir įsipareigojimai**
    1. Vaikas/Auklėtinis (jeigu jis yra pilnametis asmuo) ir nepilnamečio Vaiko/Auklėtinio Atstovas įsipareigoja šioje Sutartyje numatyta tvarka ir terminais mokėti **150,00 Eur** (vienas šimtas penkiasdešimt eurų) dydžio metinį mokestį, kuris yra laikomas Akademijos nario mokesčiu. Akademijos nario mokestis yra mokamas už Vaiko/Auklėtinio, lankančio Akademiją, veiklas bei dalyvavimą jose.
    2. Atstovas/Vaikas/Auklėtinis patvirtina, kad jam yra aišku ir suprantama, kad Akademijos nario mokesčio sumokėjimas nesuteikia teisės Atstovui ir/ar Vaikui/Auklėtiniui dalyvauti Akademijos valdyme.
    3. Akademijos nario mokestis yra mokamas visada, neatsižvelgiant į tai, ar Vaikas/Auklėtinis sirgo ar dėl kitų priežasčių negalėjo dalyvauti Akademijos veiklose. Akademijos nario mokestis yra mokamas iki tol, kol nėra nutraukta Sutartis.
    4. Šiame susitarime numatytą Akademijos nario mokestį Atstovas/Vaikas/Auklėtinis įsipareigoja sumokėti tokia tvarka ir terminais: 75 Eur (septyniasdešimt penkis eurus) sumokėti ne vėliau kaip iki atitinkamų einamųjų metų sausio 31 d., o likusius 75 Eur (septyniasdešimt penkis eurus) sumokėti ne vėliau kaip iki atitinkamų einamųjų metų birželio 30 d.
    5. Jeigu Sutartis pasirašoma jau prasidėjus einamiesiems metams, tuomet Atstovas/Vaikas/Auklėtinis už šiuos pirmuosius einamuosius metus įsipareigoja mokėti Akademijos nario mokestį, kuris apskaičiuojamas pagal mėnesius nuo Sutarties pasirašymo dienos (mėnesis, kada pasirašoma Sutartis, yra apmokestinamas ir už jį mokamas nario mokestis). **Vieno mėnesio** Akademijos nario mokesčio dalis yra **12,50 Eur** (dvylika eurų, 50 centų). Pvz. jeigu Sutartis pasirašyta einamųjų metų lapkričio 20 d., mokestis bus skaičiuojamas už du mėnesius, t.y. lapkritį ir gruodį, ir bus lygus 25 Eur. Pagal šį Sutarties punktą mokamas mokestis privalo būti sumokėtas ne vėliau kaip per 5 (penkias) darbo dienas nuo Sutarties pasirašymo dienos. Už kitus metus Akademijos nario mokestis yra mokamas Sutarties 7.1. ir 7.4. punktuose numatytomis sąlygomis ir tvarka.
    6. Jeigu Sutartyje nurodytas Akademijos nario mokestis (jo dalis) nėra sumokamas Sutartyje numatyta tvarka, Akademija turi teisę vienašališkai nutraukti Sutartį dėl esminio Sutarties pažeidimo.
    7. Akademijos nario mokestis mokamas Sutartyje numatyta tvarka pavedimu (pavedimais) į Akademijos AB Šiaulių banko atsiskaitomąją sąskaitą Nr. **LT68 7181 3000 0770 0214**. Mokėjimo pavedime nurodoma, už kurį Vaiką/Auklėtinį yra sumokama.
    8. Akademijos nario mokestis yra pilnai Akademijos panaudojamas iki Vaiko/Auklėtinio ugdymo pradžios. Akademijos nario mokestis yra panaudojamas Vaiko/Auklėtinio paruošimui ugdymo procesui, erdvių, reikalingų tinkamam ugdymo proceso vykdymui, paruošimui, Akademijos veikloms reikalingo stacionaraus inventoriaus įsigijimui, treniruočių sąlygų, infrastruktūros gerinimui ir kitiems tikslams, susijusiems su Akademijos vykdoma veikla ir teikiamų paslaugų gerinimu.
    9. Nutraukus Sutartį ar pašalinus Vaiką/Auklėtinį iš Akademijos Sutartyje numatytais pagrindais, sumokėtas Akademijos nario mokestis ir kitos Sutarties pagrindu Akademijai sumokėtos piniginės sumos nėra grąžinamos ir/ar kompensuojamos.
    10. Akademijos suteikiamos priemonės, sporto stovyklos ir kiti renginiai, yra organizuojami už papildomą mokestį. Akademija apie tokius planuojamus renginius, kurie apmokestinami papildomu mokesčiu, įsipareigoja iš anksto informuoti Atstovą/Vaiką/Auklėtinį.
    11. Atstovas įsipareigoja, kad Vaikas, lankydamasis Akademijoje ir dalyvaudamas Akademijos veikloje, laikytųsi šioje Sutartyje nurodytų reikalavimų.
    12. Vaikas privalo laikytis Akademijos vidaus tvarkos taisyklių, taip pat trenerio nurodymų, viešosios tvarkos taisyklių, drausmės. Šalys susitaria, kad šiame punkte įvardintų taisyklių / instrukcijų bei sąlygų pažeidimas (nesilaikymas arba netinkamas laikymasis) bus laikomas esminiu Sutarties pažeidimu dėl kurio Akademija turi teisę vienašališkai nutraukti Sutartį.
    13. Atstovas įsipareigoja pasirūpinti, kad Auklėtinis į treniruotes atvyktų nustatytu laiku, turintis sportinę aprangą, dėvintis tinkamą avalynę ir apsaugas, užsiėmimų metų turėtų geriamojo vandens.
    14. Atstovas įsipareigoja bendradarbiauti su Akademija nustatant Auklėtiniui reikalingą mitybos, treniruočių programą ir (ar) kitas reikalingas programas ir atliekant Auklėtinio sveikatos tikrinimą.
    15. Atstovas įsipareigoja užtikrinti, kad Vaikas laikytųsi sportinės etikos rungtynių ir treniruočių metu, nesikeiktų, nesimuštų, elgtųsi draugiškai ir pagarbiai. Atstovas įsipareigoja užtikrinti, kad Vaikas visur ir visada elgtųsi mandagiai, kultūringai, pagarbiai.
    16. Atstovas įsipareigoja užtikrinti, kad Vaikas stropiai treniruotųsi, gerbtų trenerius, teisėjus, bendraamžius ir kitus Akademijos darbuotojus bei narius ir įsipareigoja užtikrinti Vaiko pagarbų elgesį.
    17. Atstovas, Vaikui susirgus, įsipareigoja apie tai tą pačią dieną informuoti Akademijos trenerį.
    18. Atstovas įsipareigoja ne vėliau kaip per 1 (vieną) mėnesį nuo šios Sutarties pasirašymo dienos Vaikui atlikti medicininį patikrinimą ir Akademijai pristatyti pažymą, patvirtinančią jo tinkamą sveikatos būklę užsiimti sportine veikla. Jeigu per nustatytą laikotarpį medicininis patikrinimas nėra atliktas ir nėra pristatyta Akademijai medicininė pažyma, Akademija turi teisę vienašališkai nutraukti šią sutartį.
    19. Vaikui dalyvaujant Akademijos veikloje, bent vieną kartą per metus, o Akademijai pareikalavus, ir dažniau, Atstovas įsipareigoja atlikti Vaiko sveikatos patikrinimą ir pristatyti Akademijai sveikatos pažymą. Jeigu pagal pažymą Vaiko sveikatos būklė neleidžia Vaikui toliau dalyvauti Akademijos veikloje, Akademija turi teisę vienašališkai nutraukti šią sutartį
    20. Atstovas patvirtina, kad jam yra žinomos visos su sportavimu ir Vaiko dalyvavimu Akademijos veiklose susijusios galimos rizikos, jis jas yra tinkamai įvertinęs ir pats prisiima atsakomybę dėl Vaikui galinčių kilti traumų ar sveikatos sutrikimų. Atstovas savo nuožiūra ir savo lėšomis gali apdrausti Vaiką atitinkamu sveikatos draudimu.
    21. Atstovas, pasirašydamas šią sutartį, įsipareigoja susilaikyti nuo neigiamų komentarų kitų Akademijos auklėtinių atžvilgiu, viešoje erdvėje, varžybų, treniruočių ar kitų su Akademijos veikla susijusių renginių metu.
    22. Atstovas, siekdamas išreikšti nepasitenkinimą Akademijos ir (ar) auklėtinių veiksmais arba neveikimu, įsipareigoja tai padaryti raštu ar kitais būdais informuojant apie tai Akademijos vadovybę.
    23. Netoleruotini, neteisėti ir (ar) žalingi Akademijai ir kitiems Akademijos auklėtiniams Atstovo veiksmai yra vertinami Akademijos Direktoriaus (-ės). Tais atvejais, kai Auklėtinio/Vaiko Atstovas, savo veiksmais arba neveikimu, daro neigiamą poveikį kitiems Akademijos auklėtiniams, Akademijos vadovybė svarsto tolimesnį Atstovo vaiko / globotinio dalyvavimą Akademijos veikloje ir savo nuožiūra gali taikyti drausmines nuobaudas, įvardintas šios Sutarties 6 Skyriaus 20 punkte.
    24. Atstovas užtikrina, kad Vaikas dalyvautų Akademijos organizuojamuose kultūriniuose bei sportiniuose renginiuose, varžybose, stovyklose, susirinkimuose.
    25. Atstovas įsipareigoja, kad Vaikas dalyvautų tik Tauragės Futbolo Akademijos rengiamose varžybose ir renginiuose, susijusiuose su futbolo veikla, arba gautų oficialų Akademijos leidimą dalyvauti kitų asmenų / organizacijų rengiamose varžybose ir renginiuose susijusiuose su fiziniu aktyvumu ir (ar) varžymusi futbolo srityje.
    26. Atstovas įsipareigoja informuoti Akademiją apie bet kokius Vaiko gautus pasiūlymus apie renginius, susijusius su varžymusi ir (ar) fiziniu aktyvumu, kurie nebuvo inicijuoti oficialiu Akademijos Direktoriaus (-ės) sprendimu.
    27. Atstovas įsipareigoja pasirūpinti, kad Vaikas visada būtų pasiruošęs treniruotėms, varžyboms ar kitam užsiėmimui ir turėtų visą tam reikalingą aprangą. Atstovas įsipareigoja laiku atsiskaityti už suteikiamas priemones, sporto stovyklas, varžybas, keliones, treniruotes, kurie yra organizuojami už papildomą mokestį.
    28. Atstovas įsipareigoja užtikrinti, kad Vaikas nerūkytų, nevartotų alkoholio ir psichotropinių medžiagų, nesikeiktų. Rūkymas, alkoholio, neleidžiamų preparatų ar psichotropinių medžiagų vartojimas laikomas grubiausiu Akademijos garbingo, etiško elgesio kodekso pažeidimu ir už tai Akademija turi teisę besąlygiškai šalinti Auklėtinį iš Akademijos, prieš tai pasikalbėjusi su Atstovu.
    29. Atstovas įsipareigoja užtikrinti, kad Vaikas rūpestingai ir atsakingai naudotų jam perduotą/patikėtą inventorių, taip pat rūpestingai naudotų ir nepadarytų žalos patalpoms bei kitam sporto komplekse esančiam turtui, nepaisant to, ar turtas priklauso Akademijai ir/ar tretiesiems asmenims, kitu atveju Atstovas įsipareigoja atlyginti Akademijai ir/ar kitiems tretiesiems asmenims už Auklėtinio veiksmais/neveikimu padarytą žalą Sutartyje nustatyta tvarka.
    30. Atstovas ir (ar) Auklėtinis įsipareigoja įsigyti komandinės aprangos komplektą.
    31. Pasirašydamas šią Sutartį, nuo jos pasirašymo dienos ir papildomai 1 (vienerius) metus nuo Auklėtinio išstojimo savo noru ir (ar) Atstovo sprendimu, Atstovas įsipareigoja buvusio Akademijos auklėtinio neleisti į jokią kitą futbolo mokyklą ir (ar) kitą įstaigą (nepriklausomai nuo jos juridinės formos), kuri verčiasi tokia pat ar konkuruojančia su Akademijos veikla ir (ar) futbolo klubą siekiant jį treniruoti futbolo sporto šakoje, išskyrus atvejus, jei Auklėtinis pašalinamas iš Akademijos šioje Sutartyje nustatyta tvarka.
    32. Tuo atveju, jei Atstovas ir (ar) Auklėtinis pažeidžia Sutarties 7.28 punktą, įsipareigoja kompensuoti Akademijai Auklėtinio ugdymo, treniravimo kaštus ir kitas tiesiogines bei netiesiogines išlaidas, kurios bus skaičiuojamos nuo Auklėtinio registracijos datos Akademijoje, jeigu šalys nesusitars raštu kitaip.
    33. Išimtis dėl 7.28 punkto taikoma tuo atveju, jei Akademija priima sprendimą pašalinti Auklėtinį iš Akademijos šioje Sutartyje nustatyta tvarka.
    34. Atstovas turi teisę gauti, bet kokią šioje Sutartyje paminėtą Akademijos renkamą su Auklėtinio treniruotėmis susijusią informaciją. Akademija įsipareigoja šią informaciją Atstovui, esant jo prašymui, pateikti reguliariai, t. y. kas mėnesį.
    35. Atstovas turi teisę aktyviai dalyvauti Akademijos veikloje, teikti Akademijos administracijai pasiūlymus, susijusius su Akademijos veiklos tobulinimu, organizuoti auklėtinių atstovų susirinkimus ir pan.
    36. Atstovas ir/ar Vaikas/Auklėtinis įsipareigoja nepasirašinėti jokių sutarčių su bet kuriomis kitomis futbolo klubų ar specializuotomis futbolo mokyklomis bei įstaigomis be atskiro rašytinio Akademijos leidimo. Suteikiant Akademijos rašytinį leidimą dėl perėjimo, privalo būti suderintos finansinės sąlygos ir Akademijai privalomos sumokėti kompensacijos dydis už sėkmingą Auklėtinio ugdymą ir auklėtinio perėjimą.
    37. Atstovas, **SKIRIA/NESKIRIA** (pasirinkimą pabraukti) NVŠ mokinio krepšelio lėšas sutartyje nurodytai neformaliojo švietimo programai.
    38. Akademija, išskirtiniais atvejais, dėl Atstovo ir (ar) Auklėtinio sunkios finansinės padėties, gali priimti sprendimą taikyti lengvatas Atstovui/Vaikui/Auklėtiniui, jam pateikus rašytinį prašymą kartu su lengvatos taikymo aplinkybes pagrindžiančiais dokumentais.
11. **Šalių atsakomybė**
    1. Už Akademijoje bei kitose vietose, kuriose bus vykdomos treniruotės ar kitokio pobūdžio užsiėmimai, įskaitant rūbinę bei rūbų spintą, paliktų daiktų (pinigai, mobilieji telefonai, drabužiai, avalynė ir kita) saugojimą Akademija neatsako ir, tokiems daiktams dingus, Atstovo ir/ar Vaiko patirtos žalos Akademija neatlygina. Atstovas yra informuotas, kad persirengimo spintelės nėra pritaikytos daiktų saugojimui ir pats Atstovas ir Vaikas jomis naudojasi savo rizika bei nuožiūra ir visa atsakomybė už joje paliktų daiktų praradimą tenka Atstovui ir/ar Vaikui.
    2. Esant nenugalimos jėgos (force majeure) aplinkybėmis, Šalys atleidžiamos nuo atsakomybės už Sutarties nevykdymą Lietuvos Respublikos civilinio kodekso nustatyta tvarka.
12. **Asmens įstatyminio atstovo sutikimas dėl asmens duomenų tvarkymo**
    1. Atstovas, atstovaujantis Vaiko interesams sutinka, kad Akademija tvarkytų šiuos Vaiko asmens duomenis:
       1. Vaiko vardas, pavardė, asmens kodas;
       2. Vaiko nuotrauka, vaizdo ir garso įrašas (laikomi asmens duomenimis, jei iš jų galima nustatyti Vaiko tapatybę);
       3. Vaiko individuali statistika;
       4. Fiziniai Vaiko duomenys;
       5. Vaiko pastabos ir pagyrimai;
       6. Žinios apie praleistas Vaiko treniruotes bei nebuvimo treniruotėse priežastis;
       7. Vaiko sveikatos sutrikimai ir fizinės traumos, patirtos ugdymo proceso metu;
       8. Vaiko sveikatos pažymėjimas ir pan.;
       9. Vaiko etninė kilmė ar tautybė.
    2. Atstovas, atstovaujantis Vaiko interesams, sutinka, kad Vaiko asmens duomenys būtų naudojami tvarkant:
       1. Paslaugų sutarčių apskaitas;
       2. Vaiko licencijų apskaitas;
       3. Vaiko statistiką turnyrų organizatorių svetainėje;
       4. Vaiko duomenis mokinių registre;
       5. Vaiko duomenis Akademijos viešuose skelbimuose internete;
       6. Žaidėjų registraciją Lietuvos futbolo federacijos valdomoje platformoje;
       7. Atstovui yra suprantamos ir gerai žinomos kaip įstatyminio Vaiko duomenų subjekto atstovo teisės, nustatytos Bendrojo duomenų apsaugos reglamente ir Lietuvos Respublikos asmens duomenų teisinės apsaugos įstatyme.
13. **Sutarties įsigaliojimas, galiojimas, keitimas ir nutraukimas**
    1. Sutartis įsigalioja nuo jos pasirašymo dienos ir galioja neterminuotai.
    2. Šalių raštišku susitarimu Sutartis gali būti pakeista, papildyta ar nutraukta.
    3. Akademija gali nutraukti sutartį, bet kada, net nenurodžius jokios priežasties, tik informavus Atstovą ar Auklėtinį prieš 30 kalendorinių dienų.
    4. Atstovas ar Auklėtinis gali su Akademija nutraukti sutartį tik iš anksto informavus raštu Akademijos trenerius ar vadovus prieš 30 kalendorinių dienų. Tokiu atveju, privalo būti pilnai atsiskaityta su Akademija, o jau sumokėtos sumos nėra grąžinamos ar kompensuojamos.
14. **Ginčų sprendimai**
    1. Ginčytini treniravimo proceso organizavimo, Akademijos veiklos, Sutarties pažeidimo klausimai sprendžiami Akademijos atsakingų asmenų.
    2. Visi ginčai ir nesutarimai ar reikalavimai, kylantys tarp Šalių dėl šios Sutarties vykdymo, sprendžiami derybų keliu, tarpusavio supratimo ir bendradarbiavimo pagrindu. Jei ginčai ir nesutarimai ar reikalavimai taikiai neišsprendžiami, ginčas perduodamas spręsti Lietuvos Respublikos įstatymų nustatyta tvarka.

Ši Sutartis sudaryta dviem vienodą teisinę galią turinčiais egzemplioriais, po vieną kiekvienai Sutarties Šaliai.

**ŠALIŲ PARAŠAI:**

|  |  |  |  |  |
| --- | --- | --- | --- | --- |
| **AUKLĖTINIS** |  | **ATSTOVAS** |  | **DIREKTORIUS**  **Robertas Jurkšaitis** |
| (vaiko vardas / pavardė) | (tėvo/globėjo vardas / pavardė) | (vardas / pavardė) |
| Parašas | Parašas | Parašas |